CELEX: 62010TN0246
Language: hu
Date: 2010-05-25 00:00:00
Title: T-246/10. sz. ügy: 2010. május 25-én benyújtott kereset — Industrias Fransisco Ivars kontra OHIM — Motive (reduktorok)

17.7.2010   
            
            
               HU
            
            
               Az Európai Unió Hivatalos Lapja
            
            
               C 195/31
            
         2010. május 25-én benyújtott kereset — Industrias Fransisco Ivars kontra OHIM — Motive (reduktorok)
   (T-246/10. sz. ügy)
   2010/C 195/51
   A keresetlevél nyelve: spanyol
   
      Felek
   
   
      Felperes: Industrias Fransisco Ivars, SL (Xeraco, Spanyolország) (képviselők: E. Caballero Oliver és A. Sanz-Bermell y Martínez ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Motive Srl
   
      Kereseti kérelmek
   
   
               —
            
            
               A Törvényszék helyezze hatályon kívül a megtámadott határozatot, aminek következtében a MOTIVE S.r.L. által előterjesztett észrevételt el kell utasítani és helyt kell adni a „reduktorok” tekintetében bejelentett, 000625702-001. sz. közösségi formatervezési mintának;
            
         
               —
            
            
               a Törvényszék az alperest kötelezze a költségek viselésére
            
         
      Jogalapok és fontosabb érvek
   
   
      A megsemmisítés iránti kérelemmel érintett, lajstromozott közösségi formatervezési minta: a 625702-0001. sz. közösségi formatervezési minta, a 15/01. osztályba (motorok) tartozó „reduktorok” tekintetében.
   
      A közösségi formatervezési minta jogosultja: a felperes társaság.
   
      A közösségi formatervezési minta megsemmisítését kérelmező fél: Motive S.r.l.
   
      A megsemmisítést kérelmező formatervezési mintája: a 73952-0001. sz. közösségi formatervezési minta.
   
      A megsemmisítési osztály határozata: a megsemmisítési osztály elutasította a megsemmisítési kérelmet.
   
      A fellebbezési tanács határozata: a fellebbezési tanács hatályon kívül helyezte a megtámadott határozatot, és megsemmisítette a szóban forgó közösségi formatervezési mintát.
   
      Jogalapok: a közösségi formatervezési mintáról szóló 6/2002 rendelet 4., 5. és 7. cikkének téves értelmezése és alkalmazása.